АҞӘА, ажьырныҳәа 23 — Sputnik. Аԥсны иҟоу Аладатәи арратә округ аруаа арратә ҽазыҟаҵаратә гәаҭарақәа рҳәаа иҭагӡаны арратә техникеи абџьари атанк иаҿагылоу аракетатә комплексқәа (ПТРК) "Штурм-С" рыла ахысрақәа мҩаԥыргеит, ҳәа аанацҳауеит Аладатәи арратә округ апресс-маҵзура.
"Аԥсны иҟоу Аладатәи арратә округ урыстәылатәи арратә база иаалырҟьаны иргылан. Агәаҭарақәа мҩаԥыргон аштаб афицарцәа. Дара иазгәарҭон арратә еилазаара азыҟаҵара аҭагылазаашьа, иаарласӡаны рнап ианҵоу адҵақәа рынагӡашьа. Арратә полигон "Новгалоуи" аҟны ахархәара рыҭан атанк иаҿагылоу аракетатә комплексқәа (ПТРК) "Штурм-С", ҳәа арбан уаанӡатәи апресс-реализ аҟны.
"Аладатәи арратә округ ар рнапхгаҩы аинрал-полковник Александр Дворников иӡбрала атактикатәи атактика-ҷыдатәи ҽазыҟаҵарақәа мҩаԥган акомплексқәа БЛА алархәны" ҳәа аҳәоит апресс-маҵзура адырраҭараҟны.
Арратә округ амаҵзурауаа иаалырҟьаны адҵа роуит. Апресс-маҵзура аинформациала ауснагӡатә иалахәын 100-ҩык инареиҳаны амотохысыҩцәа, 20 инареиҳаны атехника ҷыда. Ахысратә полигон аҟны ахархәара рыман 30 рҟынӡа абџьар хыкқәа ҳәа аҳәоит адырраҟны.
Аладатәи арратә округ аррамаҵзурауаа арратә қалақьқәеи, аскладқәеи, арратә техника апаркқәеи егьырҭ арратә обиектқәеи "рықәлара" ааныркылон, иара убасгьы амедицинатә цхыраара амҩаԥгашьа рҵон, анџьныртә ԥшыхәра мҩаԥыргон. Арҵагатә комплексқәа иҟаҵәҟьоу аҭагылазаашьа рынрырԥшра рылшоит, аррамаҵзурауаа аҭагылазаашьаиашаҵәҟьала ахысрақәа днарҵоит ҳәа арбоуп Арратә округ апресс-маҵзураҿы.
Апресс-маҵзура аинформациала ауснагӡатә иалахәын 100-ҩык инареиҳаны амотохысыҩцәа, 20 инареиҳаны атехника ҷыда.